Oficiālais Vēstnesis L 026 , 27/01/2001 Lpp. 0024 - 0030



Komisijas Regula (EK) Nr. 175/2001 (2001. gada 26. janvāris), ar ko nosaka tirdzniecības standartu valriekstiem čaumalās EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2826/2000 [2], un jo īpaši tās 2. panta 2. punktu, tā kā: (1) Valrieksti ir to produktu skaitā, kuri uzskatīti Regulas (EK) Nr. 2200/96 I pielikumā un par kuriem jāpieņem standarts. Šajā nolūkā un lai saglabātu pārredzamību pasaules tirgū, būtu jāņem vērā tas standarts valriekstiem čaumalās, ko ieteikusi Ekonomikas komisijas Eiropai (EKE) Darba grupa ātri bojājošos produktu pārstrādes standartizācijai un kvalitātes uzlabošanai. (2) Piemērojot minēto standartu, neapmierinošas kvalitātes produkti būtu jāizņem no tirgus, tādējādi produkcijai kļūstot atbilstīgai patērētāju prasībām un veicinot tirdzniecības attiecības, kā pamatā ir godīga konkurence, un palīdzot uzlabot ražošanas rentabilitāti. Tāpēc tas attiecas uz visiem tirdzniecības posmiem. (3) Šajā regulā paredzētie pasākumi ir saskaņā ar Augļu un dārzeņu pārvaldības komitejas atzinumu, IR PIEŅĒMUSI ŠO REGULU: 1. pants Tirdzniecības standarts valriekstiem čaumalās, uz ko attiecas KN kods 08023100, ir tāds, kā noteikts pielikumā. Standartu piemēro visos tirdzniecības posmos saskaņā ar nosacījumiem, kas noteikti Regulā (EK) Nr. 2200/96. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 2001. gada 1. septembra. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 26. janvārī Komisijas vārdā — Komisijas loceklis Franz Fischler [1] OV L 297, 21.11.1996., 1. lpp. [2] OV L 328, 23.12.2000., 2. lpp. -------------------------------------------------- PIELIKUMS STANDARTS VALRIEKSTIEM ČAUMALĀS I. PRODUKTA DEFINĪCIJA Šo standartu piemēro valriekstiem čaumalās bez ārējā zaļā augļapvalka, no šķirnēm, kas izaudzētas no Juglans regia L., kas jāpiegādā patērētājiem, izņemot valriekstus, kuri paredzēti rūpnieciskai pārstrādei. Frāze "svaigi valrieksti" nozīmē valriekstus, ko pārdod drīz pēc ievākšanas un ko nevar saglabāt ilgu laiku, no kā noņemts zaļais augļapvalks un kas nav apstrādāti tā, ka rezultātā var mainīties to dabīgā mitruma saturs. Frāze "sausi valrieksti" nozīmē valriekstus, ko var uzglabāt ilgu laiku parastos apstākļos noliktavā [1]. II. NOTEIKUMI ATTIECĪBĀ UZ KVALITĀTI Standarta mērķis ir noteikt kvalitātes prasības valriekstiem čaumalās pēc to sagatavošanas un iesaiņošanas. A. Obligātās prasības [2] i) Ievērojot īpašus noteikumus par katru šķiru un pieļaujamās pielaides, visu šķiru valriekstiem čaumalās jāatbilst šādām prasībām: a) čaumalas īpašības: - vesela; vieglu virspusēju bojājumu neuzskata par bojājumu; daļēji atvērtus valriekstus uzskata par veseliem ar noteikumu, ka to kodols ir fiziski aizsargāts, - nebojāta; bez bojājumiem, kas var ietekmēt augļu riekstu dabīgo uzglabāšanas kvalitāti, - bez bojājumiem, ko izraisījuši kaitēkļi, - tīra; praktiski bez jebkādiem redzamiem svešķermeņiem, - sausa; bez pārliecīga ārējā mitruma, - bez zaļā augļapvalka pārpalikumiem. Sausu valriekstu čaumalās nedrīkst būt lobīšanas pēdu; b) kodolu īpašības: - nebojāti; izslēdz produktus, ko skārusi puve vai kas sabojājušies tā, ka kļuvuši nederīgi lietošanai pārtikā, - stingri, - tīri, praktiski bez jebkādiem redzamiem svešķermeņiem, - bez kukaiņiem vai ērcēm jebkurā to attīstības stadijā, - bez bojājumiem, ko izraisījuši kaitēkļi, - tie nav sasmakuši un/vai neizskatās eļļaini, - bez pelējuma, - bez pārliecīga ārējā mitruma; - bez svešas smaržas un/vai garšas, - normāli attīstījušies, sačokurojušies kodoli jāizslēdz; c) valrieksti čaumalās jāievāc, kad tie pietiekami nogatavojušies. Valrieksti nedrīkst būt tukši. "Svaigiem valriekstiem" jābūt iespējamam viegli nolobīt kodola miziņu, un iekšējai centrālajai šķērssieniņai jābūt sākušai brūnēt. "Sausiem valriekstiem" iekšējai centrālajai šķērssieniņai jābūt sausai un viegli lūstošai. Neierobežojot 2. panta noteikumus Eiropas Parlamenta un Padomes Direktīvā 95/2/EK [3], kurā jaunākie grozījumi izdarīti ar Direktīvu 98/72/EK [4], čaumalas var mazgāt un balināt ar noteikumu, ka piemērotā apstrāde neietekmē kodolu kvalitāti. Valriekstu čaumalās stāvoklim jābūt tādam, lai tos varētu - normāli transportēt un ar tiem rīkoties, un - apmierinošā stāvoklī nogādāt galamērķa vietā. ii) Mitruma saturs. Sausiem valriekstiem mitruma saturs nav lielāks kā 12 % visā riekstā un 8 % kodolā [5]. Dabīgais mitruma saturs veselos svaigos valriekstos ir 20 % vai vairāk. B. Klasifikācija Valriekstus čaumalās klasificē trīs šķirās, kas noteiktas turpmāk. i) "Ekstra" šķira Šīs šķiras valriekstiem čaumalās jābūt augstākās kvalitātes. Tiem jāpiemīt tādām īpašībām, ko konkrētajai šķirnei vai konkrētu šķirņu maisījumam oficiāli noteikusi ražotāja valsts un kas precizētas marķējumā. Tiem jābūt praktiski bez bojājumiem, izņemot ļoti vieglus virspusējus bojājumus, ar noteikumu, ka tie neietekmē produkta kopējo izskatu, kvalitāti, uzglabāšanas kvalitāti un noformējumu iesaiņojumā. Šajā šķirā nedrīkst ietvert valriekstus čaumalās, kuriem nevar garantēt šķirni, ne arī maisījumu, kas nav noteikts. Turklāt, šajā šķirā drīkst ietvert tikai valriekstus no pēdējās ražas. ii) I šķira Šīs šķiras valriekstiem čaumalās jābūt labas kvalitātes. Tie jāpiemīt īpašībām, kas ir raksturīgas attiecīgajai šķirnei, tirdzniecības tipam vai zināmu šķirņu maisījumam, ko oficiāli noteikusi ražotāja valsts un kas precizētas marķējumā. Var pieļaut vieglus bojājumus ar noteikumu, ka tie neietekmē produkta kopējo izskatu, kvalitāti, uzglabāšanas kvalitāti un noformējumu iesaiņojumā. Šajā šķirā nedrīkst ietvert valriekstus čaumalās, kuriem nevar garantēt šķirni, ne arī maisījumu, kas nav noteikts. iii) II šķira Šajā šķirā ietver valriekstus čaumalās, kas nav piemēroti, lai to ietvertu augstākajās šķirās, bet kas atbilst obligātajām prasībām, kas precizētas iepriekš. Var pieļaut bojājumus ar noteikumu, ka valriekstiem čaumalās saglabājas tiem raksturīgas īpašības attiecībā uz kvalitāti, uzglabāšanas kvalitāti un noformējumu. III. NOTEIKUMI ATTIECĪBĀ UZ KLASIFICĒŠANU PĒC LIELUMA Izmēru nosaka vai nu ar intervālu, ko konstatē pēc minimālā diametra un maksimālā diametra (klasificēšana pēc lieluma), vai norādot minimālo diametru, kam seko norāde "un vairāk" vai "un +" (skrīnings). šķira | klasificēšana pēc lieluma | skrīnings | Ekstra, I un II | | 34 mm un vairāk | 32-34 mm | 32 mm un vairāk | 30-32 mm | 30 mm un vairāk | 28-30 mm | 28 mm un vairāk | I un II | 26-28 mm | 26 mm un vairāk | II | 24-26 mm | 24 mm un vairāk | pieļaujamie bojājumi | pieļaujamās pielaides (procentuālā daļa no bojāto augļu skaita vai svara) | Ekstra | I šķira | II šķira | (a)kopējās pielaides čaumalas bojājumiem | 7 | 10 | 15 | (b)kopējās pielaides ēdamās daļas bojājumiem | 8 | 10 | 15 | no tiem sasmakuši, puvuši vai kukaiņu bojāti | 3 | 6 | 8 | no tiem sapelējuši valrieksti | 3 | 4 | 6 | [1] Ja transportēšana notiek slēgtā konteinerā, tad īpaša uzmanība jāpievērš gaisa cirkulācijai konteinerā un produktu mitruma saturam. [2] Bojājumu definīcijas sniegtas šā pielikuma II papildinājumā. [3] OV L 61, 18.3.1995., 1. lpp. [4] OV L 295, 4.11.1998., 18. lpp. [5] Mitruma saturu nosaka ar metodi, kas aprakstīta šā pielikuma I papildinājumā. --------------------------------------------------